U-I-33/24
Natisni
Opravilna št.:
U-I-33/24
Datum odločitve:
12. 2. 2026
ECLI:
ECLI:SI:USRS:2026:U.I.33.24
Akt:
Zakon o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22 in 158/22) (ZDoh-2), 1. odst. 42. čl.
Izrek:
Zahteva za oceno ustavnosti prvega odstavka 42. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22 in 158/22) se zavrže.
Evidenčni stavek:
Ustavno sodišče praviloma presoja le veljavne predpise. Predpise, ki so med postopkom pred Ustavnim sodiščem prenehali veljati ali so bili spremenjeni ali dopolnjeni, Ustavno sodišče presoja le v skladu s pogoji iz prvega odstavka 47. člena Zakona o Ustavnemu sodišču. Ker je bila izpodbijana določba med postopkom pred Ustavnim sodiščem spremenjena, Državni svet kot predlagatelj pa ne more izkazati pravovarstvene potrebe, je Ustavno sodišče njegovo zahtevo zavrglo.
Geslo:
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
Pravna podlaga:
Člen 25.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Državni svet Republike Slovenije
Datum vloge:
28. 2. 2024
Vrsta odločitve:
sklep
Vrsta rešitve:
zavrženje
Dokument:
US34334
Dokument v PDF obliki:
U-I-33-24.pdf
146 KB
Prenesite datoteko
U-I-33/24-8
12. 2. 2026
SKLEP
Ustavno sodišče je v postopku za oceno ustavnosti, začetem z zahtevo Državnega sveta, na seji 12. februarja 2026
sklenilo:
Zahteva za oceno ustavnosti prvega odstavka 42. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22 in 158/22) se zavrže.
OBRAZLOŽITEV
1. Predlagatelj je vložil zahtevo za oceno ustavnosti prvega odstavka 42. člena Zakona o dohodnini (v nadaljevanju ZDoh-2), ki določa posebno davčno osnovo od dohodka iz delovnega razmerja javnemu uslužbencu ali funkcionarju po zakonu, ki ureja razmerja plač v javnem sektorju, napotenemu na delo v tujino. Izpodbijani določbi očita kršitev 2., 14. in 147. člena Ustave.
2. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) lahko Ustavno sodišče presoja predpise, ki so prenehali veljati ali so bili spremenjeni ali dopolnjeni, če niso bile odpravljene posledice njihove protiustavnosti oziroma nezakonitosti. Predlagatelj mora za presojo takega predpisa izkazati pravovarstveno potrebo.
3. Z Zakonom o spremembah in dopolnitvah Zakona o dohodnini (Uradni list RS, št. 104/24 – v nadaljevanju ZDoh-2AB), ki je začel veljati 11. 12. 2024, je bil prvi odstavek 42. člena ZDoh-2 črtan. Sprememba 42. člena ZDoh-2 se skladno s prvim odstavkom 27. člena ZDoh-2AB začne uporabljati za davčna leta od vključno 1. 1. 2026, do začetka uporabe spremenjenega 42. člena ZDoh-2 pa se uporablja nespremenjeni 42. člen ZDoh-2 (drugi odstavek 27. člena ZDoh-2AB). To pomeni, da izpodbijana določba od 11. 12. 2024 ne velja več, uporabljala se je še vse leto 2025 (drugi odstavek 27. člena ZDoh-2AB), z dnem 1. 1. 2026 pa se je prenehala tudi uporabljati.
4. Ker Državni svet kot predlagatelj ne more izkazati pravovarstvene potrebe za nadaljevanje postopka zoper neveljavni predpis,
[1]
niso izpolnjeni pogoji za nadaljevanje postopka za oceno ustavnosti izpodbijane določbe. Zato je Ustavno sodišče zahtevo zavrglo.
5. Ustavno sodišče je sprejelo ta sklep na podlagi prvega odstavka 25. člena ZUstS
v sestavi: podpredsednica dr. Neža Kogovšek Šalamon in sodniki dr. Matej Accetto, dr. Primož Gorkič,
Dr. Dr. Klemen Jaklič (Oxford ZK, Harvard ZDA)
, dr. Rajko Knez in dr. Rok Svetlič.
Sklep je sprejelo soglasno.
dr. Neža Kogovšek Šalamon
Podpredsednica
[1]
Tako v sklepih Ustavnega sodišča št. U-I-88/16 z dne 12. 9. 2019, 5. točka obrazložitve, št. U-I-181/17 z dne 12. 9. 2019, 4. točka obrazložitve, in št. U-I-181/22 z dne 11. 5. 2023, 3. točka obrazložitve.